**Ұйымдастырылған оқу әрекетінің техналогиялық картасы**

**Күні: 07 айы: қазан 2016 ж**

**Білім беру салалары:**Қатынас

**Бөлімі:** Көркем әдебиет

**Тақырыбы:** «Менің Отбасым»

**Мақсаты:**Отбасы туралы түсініктерін кеңейту.

**Міндеттері:**

**Білімділік:** Отбасы мүшелерін дұрыс атауға, сәлемдесіп, қоштасуға, үлкенді сыйлап , құрметтеуге үйрету.

**Дамытушылық:** Отбасында үлкенге-құрмет, кішіге қамқорлық жасауға баулу. Тілін дамыту.

**Тәрбиелік:** Инабаттылыққа , кішіпейілділікке, адамгершілікке тәрбиелеу, өз ойын, пікірін жеткізе білуге баулу.

**Керекті құралдар:** Отбасы жайлы суреттер

**Костілділік:**отбасы- семья, ана-мама, әже-бабушка, ата-дедушка.

|  |  |  |
| --- | --- | --- |
| **Іс-әрекет кезеңдері** | **Тәрбиеші әрекеті** | **Балалардың әрекеттері** |
| Мотивациялық түрткі болатын | Балаларды шеңберге тұрғызып «Достық жыры» өлеңін айтқызады. | Тәрбиешімен бірге өлең жолдарын орындайды. |
| Ұйымдық іздену | Балаларды орындарына жайғасады.- Балалар , бүгін біз оқу-іс әрекетінде «Менің отбасым» тақырыбында әңгімелесеміз.- Балалар сендер Отбасы деген сөзді қалай түсінесіңдер?Тақтаға «отбасы» тақырыбында сурет ілінеді. -Балалар суретте кімдерді көріп отырмыз?Дұрыс айтасыңдар балалар.Отбасы дегеніміз-сыйластықтың жақындықтың белгісі. Әр адамның өз отбасы болады. Отбасы бірнеше адамнан тұрады:Ата-әже, әке- ана,аға,әпке,іні-қарындас,олар кез- келген істі бірігіп атқарады, бір-біріне көмектеседі.-Кім бізге өз отбасы жөнінде әңгімелеп береді.-Сендер аналарынды, әже-аталарынды, әпке, сіңілдерінді, туыстарынды қалай жақсы көресіңдер?-Ал аналарын сендерді қалай жақсы көреді?Балалар шаршаған боларсыңдар, сергіп алайық.Атам домбыра тартадыӘжем тоқыма тоқидыӘкем жарып ағашынАнам киім жуады,Ал мен болсам би-билеймін күлемін.Есік қағылып әже кіреді.-Амансыңдар ма балапандарым.Мен ұзын құлақтан «Ақжелкен» тобының балалары отбасы жайлы әңгімелесіп жатқанын естідім.Кішкентай немерелеріме ақылымды айтуға келдім және базарлығым тағы бар.Әженің әңгімесі.-Рахмет әже сіз шаршаған боларсыз.Енді балалардың отбасы жайлы тақпақтары болса тамашалайық.-Әже дидактикалық ойын ойнатады.«Дұрысын тап»Ойын шарты: тақтаға отбасы мүшелерінің суреттері ілінеді.(ата-әже, әке-ана). Осы суреттердің астында әр түрлі заттар бейнеленген ұсақ суреттер болады. Балалар кезек-кезек шығып, әркімнің өзіне тиесілі бұйымды отбасы мүшесінің тұсына орналастырады. -Рахмет сізге ойының өте қызықты екен. Бізде сізге сыйлық жасағымыз келіп тұр. -Балалар барлығымыз жүрегіміздің жылуын күн бейнесінде бейнелеп әжемізге сыйлайық. -Ал балалар мен үйге қайтайын, менің өсиеттерімді ұмытпаңдар. Сау, болыңдар. |  Тәрбиешінімұқият, зейін қойып тыңдайдыСұрақтарға толық жауап береді.-Отбасы суретінде ата-әже, ана-әке,балалар бейнеленген.-балалардың жауаптары,Екі –үш бала өз отбасы туралы әңгімелеп береді.-құшақтаймыз, жылы сөздер айтамыз, мазаларын алмаймыз, ойыншықтарымызды жинаймыз,әкеміздің қасында көлігін жөндегенде құралдарды әперіп көмектесеміз.-ботам,жаным,күнім,мысығым. құлыным, Сергіту сәтін жасайды.Балалар әжемен амандасады.-Сәлеметсіз бе әже.-Әже келгеніне қуанады және әңгімесін зейін қойып тыңдайды.-Балалардың тақпақтары.-Әже алып келген ойынды ойнайды.-Балалар бояуға алақандарын малып, қағаз бетіне түсіреді. |
| Рефлексивтік-түзету | - Бүгін біз не жайында әңгімелестік?- Отбасы орысша қалай аталады? | - Отбасы мүшелері туралы әңгімелестік.Орысша семья деп аталады.  |

**Күтілетін нәтиже:**

**Нені біледі:**Отбасы мүшелерін ажыратуды және олармен дұрыс қарым қатынас жасауды білді.

**Қандай түсініктерді игерді:**Үлкенді сыйлап,құрметтеу керектігін түсінеді.

**Меңгерген дағдылары мен іскерліктері:**Отбасы туралы түсініп өз ойларын толық жеткізе біледі.

Тәрбиеші: Жұмашева А.М.

**ҰЙЫМДАСТЫРЫЛҒАН ОҚУ ӘРЕКЕТІНІҢ ТЕХНОЛОГИЯЛЫҚ КАРТА**

**Күні: 23 айы: 01 2013ж.**

**Білім беру саласы:** Шығармашылық

**Бөлімі:**Мүсіндеу

**Тақырыбы:** «Қысқы хоровод» сюжеттік

**Мақсаты:** Мүсіндеу арқылы адам тұлғасын, мүшелерін ара қатынасын дұрыс көрсетуге үйрету.

**Міндеттері:**

**Білімділік:** Жеке жұмыстарын ұжымдық композицияға біріктіру жолдарын үйрету.

**Дамытушылық:** Бірлесе жұмыс жасауға дағдыландыру. Шығармашылық қабілеттерін дамыту.

**Тәрбиелік:**Мазмұнды мүсіндеуге қызығушылығын арттыру, таяқшалар арқылы заттың бейнесін айқындауға бағыт беру. Жұмыстарын аяғына дейін бітіруге тәрбиелеу.

**Әдіс-тәсіл:** Түсіндіру,жаттықтыру, әңгімелесу,көрсету, өз бетімен жұмыс істей білу әдісі.

**Сөздік жұмысы:**қысқы серуен.

**Қостілділік :** ақшақар-снегурочка,тон-шуба

**Көрнекіліктер**: тақырыпқа сай суреттер

|  |  |  |
| --- | --- | --- |
| **Іс-әрекет кезеңдері** | **Тәрбиеші әрекеттері** | **Балалардың әрекеттері** |
| **Мотивациялық-түрткі болатын** | Ойын: «Кім тапқыр»Ойынның шарты: Тәрбиеші допты кез келген балаға ұсынып,сұрақ қояды-Қазір жылдың қай мезгілі?-Қыс айларын ата?-Қыста қандай ойындар ойнайсыңдар?-Қыс мезгілінде ауа-райында қандай өзгерістер болады? | Ойынға белсене араласады.-қыс мезгілі-желтоқсан, қаңтар, ақпан-аққала соғады, қар лақтырып ойнаймыз, сырғанақ тебеді.-қар жауады, боран соғады, аяз терезеге қырау жасайды. |
| **Ұйымдық-іздену** | Балаларды жартылай шеңберге қойылған орындықтарға отырғызады. -Есік қағылады. -Балалар, біреу есік қағып тұр ма?Тәрбиеші есікке жақындап, қолына хат алады.-Балалар бізге хат келіпті. Бұл хат кімнен болды екен?Кәне ашып оқиық.Тәрбиеші хатты оқиды.-Достарым, мен сендерден көмек сұрағым келіп тұр.Маған орманда көңілсіз болмау үшін, құрбылар қажет.сәлеммен:Ақшақар.-Балалар ақшақар бізден көмек сұрап хат жіберіпті. Көмектесеміз бе?-Әрқайсымыз бір-бір ақшақардан жасасақ-үлкен қысқы хоровод болады.-Балалар Ақшақар қандай болушы еді,есімізге түсірейікші.Тәрбиеші тақтаға ақшақардың суретін іледі.Ақшақар ұзын тон киген, тоны аяғына дейін түсіп тұрғандықтан аяқтары көрінбейді.-Балалар, ақшақардың дене мүшелерін атап шығайықшы?- Балалар мені мұқият тыңдап алсаңдар, сендердің ақшақарларын өте әдемі болып шығады.Мысалға мен жасап алып келген ақшақардай.-Басын мүсіндеу үшін, ермексазды алақан арасына салып шар тәрізді домалақ жасаймыз, сәл жалпайтамыз.-Денесін жасау үшін үлкендеу ермексазды алақанымызбен есіп сопақша пішінге келтіреміз. Төменгі жағын саусақтардың көмегімен сәл жалпайтамыз.-Енді қолдарын дайындап алайық.Екі кіші бөлікке бөлінген ермексаздан алақанымызбен есіп сопақша пішіндерге келтіреміз.Ал енді барлық дайын бөлшектерді біріктірейік. Ол үшін басын денесіне жағу арқылы орналастырамыз. Келесі кезекте қолдарын денесіне біріктіреміз.Осы тәсілмен келесі қолдарын біріктіреміз.Қалған кіші бөлігінен ақшақардың бас киімін жасаймыз.Ол үшін ермексазды алақанымызбен есіп сопақша пішінге келтіреміз.бұл ақшақардың бас киімі болады.Енді сәл демалып алайық.Сергіту сәті. Қимыл-қозғалыспен көрсету.Мынау менің жүрегім,Бәрі осыдан басталған.Мынау басым ақылды,Бәрін осы басқарған.Мынау- менің оң қолым,Мынау –менің сол қолымБарлық істі атқарғанБалалар жұмысқа кіріседі.Жұмыс барысы.Мүсіндеу барысында тәрбиеші қиналған балаларға өз үлгісі арқылы балаларға көмектеседі. | Балалар орындарына отырады-иә-Балалар хатқа таңқалады.-Тәрбиешіні зейін қойып тыңдайды.-иә,көмектесеміз.-Назарларын тақтаға аударады-басы, денесі, қолдары-тәрбиешіні мұқият тыңдайды.-тәрбиеші көрсеткен ақшақарға қарайдыСергіту сәтін жасайды.Балалар жұмысқа кіріседі. |
| **Рефлексивті****коррекциялаушы** | Қорытындылау:Сабақ соңында балалар дайын ақшақарларын «қысқы орман» бейнеленген қағаз бетіне хоровод жасай орналастырады.Балалар жұмыстарын өте әдемі шығыпты. Ақшақар қуанып қалатын болды.-Ал енді ақшақардың құрбыларын жібермес бұрын, біз көңілді шеңберді айнала ән салайық.Балалар шеңберге тұрып, «Ақшақар» әнін орындайды.Балаларды шеңберге тұрғызып,қорытынды жасайды.-балалар бүгінгі мүсіндеу оқу іс-әрекетінде немен айналыстық?-Балалар ақшақардың орысшасы қалай болады?-Ақшақардың тоны қандай?Орысша тонды не дейміз? | -мүсіндерін орман бейнесіне орналастырады.Балалар қолдарын ұстап ән айтып айналады.-ақшақарды мүсіндедік-ақшақар-снегурочка-тоны-ұзын.тон-шуба |

**Күтілетін нәтиже:**

**Нені біледі:**Заттарды мүсіндегенде оның мазмұнын түсінеді.

**Қандай түсініктерді игерді.**Сопақша пішінге келтіреді. Денесін, басын, бөліктерін қосу тәсілін түсінді.

**Меңгерген дағдылары мен іскерліктері:**Жұмыстарын аяғына дейін бітіруге дағдыланады, мүсіндеу барысында балалардың қызығушылығы арта түседі.

Тәрбиеші: Ибраева Ж.Е.